**Kontakt pre médiá:**

Juraj Redeky

TAKTIQ COMMUNICATIONS sro

+421 911 478 280

juraj.redeky@taktiq.com

**Spoločnosť Logitech uvádza na trh MeetUp 2, novú generáciu najpredávanejšej konferenčnej kamery pre malé zasadačky. Má umelú inteligenciu a udržateľný dizajn.**

*Nová kamera pre videokonferencie ponúka inteligentné spracovanie obrazu a zvuku, recyklované plasty a rozhranie USB pre jednoduché použitie v konferenčných miestnostiach*

Bratislava, 21. mája 2024 – Spoločnosť Logitech prichádza s MeetUp 2, USB konferenčnou kamerou s umelou inteligenciou (AI), ktorá je vhodná na pripojenie k súkromným zariadeniam používateľov (BYOD) aj firemnému počítačovému vybaveniu konferenčných miestností. Táto nová generácia kamier je inovovanou verziou kultovej kamery Logitech MeetUp, ktorá je s viac ako miliónom predaných kusov najpredávanejšou konferenčnou kamerou v histórii spoločnosti Logitech.

„Kamera MeetUp, ktorú si zákazníci ihneď obľúbili, preniesla videokonferencie z veľkých do menších miestností a sprístupnila spoluprácu prostredníctvom videa každému záujemcovi,“ povedal Alistair Johnston, vedúci Collaboration at Futuresource Consulting. MeetUp 2 je teraz pripravená opäť rozvíriť trh, pretože vo firmách, ktoré zavádzajú hybridné pracovné modely, neustále rastie potreba techniky do konferenčných miestností.

S rastúcim počtom menších zasadacích miestností sa objavuje potreba videokonferenčnej techniky, ktorá sa hodí na rôzne scenáre, nech už dávate prednosť nasadeniu vyhradeného počítača alebo použitiu súkromného notebooku. Spoločnosť Logitech už niekoľko rokov implementuje do zariadení pre konferenčné miestnosti funkcie AI, ktoré zohľadňujú potreby ľudí a prehlbujú zapojenie kolegov pri stretnutiach (bez nutnosti manuálneho ovládania), a tieto inteligentné funkcie teraz obsahuje aj MeetUp 2.

„Logitech MeetUp 2 prináša AI s technológiou RightSight 2 na vytváranie dynamických záberov, ktoré vtiahnu vzdialených používateľov do virtuálnej schôdzky a RightSound 2 pre pokročilú ekvalizáciu hlasu a potlačenie šumu,“ povedal Henry Levak, viceprezident pre B2B produkty spoločnosti Logitech. „Pokiaľ ide o technologické zázemie, IT tímy môžu kameru MeetUp 2 vzdialene monitorovať a aktualizovať jej softvér, aby sa postupom času neustále zdokonaľovala. Nezanedbateľným prínosom je tiež, že sme pri výrobe tejto kamery využili aj recyklované plasty.“

**Plnohodnotné zážitky z inteligentne prenášaných stretnutí**

Vďaka video funkciám RightSight 2 s podporou AI sa môže vzdialeným účastníkom zdať, že sú priamo prítomní na stretnutí. Tento dojem navodzujú funkcie automatického zaostrovania a rámovanie ľudí v zasadacej miestnosti – či už zameriavajú aktívneho rečníka, skupinu účastníkov alebo zvlášť každého jednotlivca. Pre lepšiu čistotu zvuku využíva RightSound 2 algoritmy založené na AI, ktoré vyvažujú hlasy, filtrujú nežiadúci šum a potláčajú dozvuky v miestnostiach s ozvenou. MeetUp 2 spolupracuje s obľúbenými, každodenne používanými videokonferenčnými platformami, ako sú napríklad Microsoft Teams, Zoom a Google Meet. Umožňuje tiež využívať funkcie, ako je Zoom Rooms Smart Gallery, ktorá vytvára individuálne kanály účastníkov v miestnosti a Microsoft Intelliframe, ktorá automaticky umiestňuje účastníkov do rámčekov, aby boli všetci rovnako dobre viditeľní.

**Dôraz na udržateľnosť**

Nákupcovia IT preberajú stále väčšiu zodpovednosť za kúpu vybavenia, ktoré znižuje negatívny dopad na životné prostredie. Konferenčná kamera MeetUp 2 stojí na princípoch „dizajnu pre udržateľnosť“ ( DfS ), ktorý vedú výskumné tímy zaoberajúce sa dizajnom produktov s nižším dopadom na životné prostredie a k cirkulárnemu dizajnu.

„Pomáhame našim firemným zákazníkom lepšie kontrolovať ich uhlíkovú stopu,“ povedal Prakash Arunkundrum, prevádzkový riaditeľ spoločnosti Logitech. „MeetUp 2 je najnovším produktom v našom portfóliu pre videokonferencie, ktorý zároveň potvrdzuje náš hlboký záväzok znižovať dopady na životné prostredie.“

Pri výrobe videokamery MeetUp 2 sú namiesto dielov z novo vyrobeného plastu použité diely z plastov recyklovaných zo starej vyradenej spotrebnej elektroniky, čo znižuje uhlíkovú stopu. Plastové diely v MeetUp 2 obsahujú až 62% recyklovaného plastu, čo je najvyššie percento medzi podobnými produktmi na súčasnom trhu. Voľbou recyklovaného oproti novému plastu ušetrí konštrukcia kamery 15,5 t CO2e na 10 000 kusov\*, čo nákupcom IT vybavenia umožňuje v rámci ich firmy znížiť nepriame emisie typu Scope 3.

Aby spoločnosť Logitech podnietila ostatných výrobcov k prijatiu zásad DfS, otvorene zdieľa svoje znalosti ako do svojho výrobného procesu začlenila recyklovaný plast. Kamera je tiež zabalená v papieri, ktorý pochádza z lesov s certifikáciou FSC a ďalších kontrolovaných zdrojov.

**Jednoduchšie použitie súkromných zariadení**

Zariadenie MeetUp 2 je určené až pre šesť osôb v malej miestnosti a vďaka rozhraniu USB ponúka flexibilné nasadenie s existujúcim počítačovým vybavením v miestnosti alebo s vlastným notebookom účastníkov.

Pri použití vlastného zariadenia používatelia jednoducho pripoja svoje notebooky alebo iné mobilné zariadenia ku kamere MeetUp 2 pomocou doplnkového káblu Logitech Active USB a môžu organizovať videokonferenciu zo zvolenej platformy, zatiaľ čo správci IT môžu sledovať stav miestnosti, vykonávať aktualizácie a upravovať nastavenia cez ethernetovú alebo WiFi sieť prostredníctvom aplikácie [Logitech Sync](https://www.logitech.com/en-us/video-collaboration/products/sync.html). Pokiaľ sa MeetUp 2 práve nepoužíva, je možné displej v miestnosti využiť pomocou aplikácií Logitech Sync a AppSpace na zobrazovanie vlastného obsahu, napríklad firemného loga alebo pokynov na používanie miestnosti.

**Cena a dostupnosť**

MeetUp 2 je prírastkom do [radu](https://www.logitech.com/en-us/products/video-conferencing/conference-cameras.html) konferenčných kamier Logitech určených pre všetkých ľudí vo všetkých priestoroch od malých zasadačiek až po veľké konferenčné miestnosti. MeetUp 2 stojí 999 EUR a je k dispozícii celosvetovo prostredníctvom autorizovaných distribútorov a na [webových stránkach spoločnosti Logitech](http://logitech.com/MeetUp2).

*Odhad zníženia emisií uhlíka je spočítaný na základe scenára návrhu bez použitia recyklovaných plastov (PCR).*

*1. Hmotnosti dielov, obsah PCR a typu materiálu použitého v odhade zníženia emisií uhlíka sú prevzaté z výpočtu percenta PCR predloženého spoločnosti SCS Global Services na certifikáciu.*

*2. Podrobné informácie o materiáli pochádzajú od nášho súčasného dodávateľa alebo v prípade podobného plastu od dodávateľa z druhého zdroja.*

*3. Drobné prísady v plastoch sú v odhade zníženia emisií uhlíka zanedbané.*

*4. Faktory emisií uhlíka použité pri odhade zníženia emisií pochádzajú z databázy GaBi.*